Дзяржаўная ўстанова адукацыі “Морацкі вучэбна-педагагічны комплекс дзіцячы сад – сярэдняя школа Клецкага раёна”

**Урок матэматыкі па тэме:**

**“Замацаванне ведаў па вывучаных табліцах множання і дзялення”**

**3 клас**

Падрыхтавала:

Шалепіна Сняжана Уладзіміраўна,

настаўнік пачатковых класаў

2019 г.

**Тэма:** Замацаванне ведаў па вывучаных табліцах множання і дзялення

*(Слайд 1)*

**Задачы:**

* замацаваць таблічныя выпадкі множання і дзялення;
* адпрацоўваць уменне рашаць простыя ўраўненні, састаўныя задачы і задачы ва ўскоснай форме;
* развіваць увагу, матэматычную мову, навык самакантролю па выніках дзейнасці;
* прывіваць цікавасць да вывучэння матэматыкі, пашыраць кругагляд навучэнцаў.

**Абсталяванне:**

мультымедыйная прэзентацыя, карткі з заданнямі, тлумачальны слоўнік, лісты самаацэнкі.

**Ход урока**

***І. Арганізацыйны момант.***

Гульня “Добрай раніцы”

(Дзеці, з якімі настаўнік вітаецца, у адказ махаюць рукой.)

* Добрай раніцы, дзеці!
* Добрай раніцы ўсім дзяўчынкам!
* Добрай раніцы ўсім хлопчыкам!
* Добрай раніцы ўсім, хто любіць цукеркі!
* Добрай раніцы ўсім, хто прысутнічае на нашым уроку!
* Добрай раніцы ўсім, хто сёння будзе добра працаваць!

- Ці ведаеце вы, што сёння за дзень?

- Так. Сёння апошні дзень восені. І я запрашаю вас у кафэ. Вы былі калі-небудзь у кафэ? Што гэта за месца? Для чаго туды прыходзяць?

- Але наша кафэ незвычайнае – матэматычнае, таму і стравы тут – гэта розныя заданні. Выконваючы заданні, вы атрымаеце бонусы. У канцы ўрока мы іх падлічым. Па суме бонусаў кожны з вас атрымае адзнаку.

Увага! У нас, як і ў сапраўдным кафэ, працуе відэакантроль, таму старайцеся выконваць усё правільна.

А зараз кожны з вас павінен заказаць столік. (Вучні падходзяць да настаўніка,выбіраюць № століка і садзяцца.)

Столікі заказаныя. А зараз азнаёмцеся, калі ласка, з меню, дзе размешчаны назвы страў. (*Слайд 3*)

|  |
| --- |
| **Меню**  1. Салат “ Размінка “  2. Бутэрброд “ Таблічны “ ( індывідуальны )  3. Суп “ Перыметрычны “ ( кансультацыя з  шэф-поварам )  4. Адпачынак “ Музычны “  5. Плоў “Вылічальны “ ( групавы )  6. Абед “ Матэматычны “ ( комплексны )  7. Сок “ Выніковы “  Дэсерт |

**ІІ. Салат “ Размінка “** *(вуснае лічэнне) (Слайд 4)*

- Прапаную вам пачаставацца салатам “ Размінка “. Калі вы паспяхова справіцеся з заданнем, то атрымаеце 4 бонусы.

**М*атэматычны дыктант***

1.Чаму роўны здабытак лікаў 3 і 9?

2.Які лік трэба павялічыць у 8 разоў, каб атрымаць 56?

3.Які лік трэба памножыць на 4, каб атрымаць 20?

4.Колькі атрымаецца, калі 9 падзяліць на 9?

5.Першы множнік 6, другі множнік 7. Чаму роўны здабытак?

6.У колькі разоў 24 больш чым 8?

7.Дзялімае 28, дзельнік 4. Чаму роўна дзель?

8. На адной паліцы стаіць 9 кніг, а на другой – у 6 разоў больш. Колькі кніг стаіць на другой пліцы?

9.Бацьку 32 гады, а сыну 8 гадоў. У колькі разоў сын маладзейшы за бацьку?

10.У краму прывезлі 6 скрынак цукерак па 8 кг у кожнай. Колькі кілаграмаў цукерак прывезлі ў краму?

- А зараз абмяняйцеся сшыткамі і зрабіце ўзаемаправерку. *(Слайд 5).*

- У вас на партах ляжаць лісты самаацэнкі. У калонку “Размінка” выстаўце свае бонусы.

**ІІІ. Бутэрброд “Таблічны”** *(індывідуальны)*

- Каб чаму-небудзь навучыцца, чалавек павінен увесь час трэніравацца. Вам я прапаную самастойна выканаць бутэрброд “Таблічны” *(Слайд 6).* За правільна выкананыя заданні вы можаце атрымаць 2 бонусы.

*(Настаўнік раздае карткі з заданнямі)*

***Самастойная работа***

І варыянт ІІ варыянт

7 х 8 32 : 8 6 х 9 24 : 3

5 х 9 49 : 7 5 х 8 45 : 5

6 х 3 50 : 5 7 х 2 40 : 4

- Праверце, як вы справіліся з заданнем. *(Слайд 7)*. Ацаніце сябе і выстаўце свае бонусы ў ліст самаацэнкі.

***IV.* Суп “Перыметрычны”***(работа ў парах: кансультацыя з шэф-поварам)*

- Усё ведаць немагчыма. А ці ведаеце вы, да каго можна звярнуцца за дапамогай, калі не ведаеш як прыгатаваць тую ці іншую страву? (Выказванні дзяцей)

- Правільна, да шэф-повара. Давайце і мы правядзём работу ў парах у час прыгатавання супу “Перыметрычнага” *(Слайд 8).*

- Зараз я раздам вам карткі з задачамі. Вы павінны рашыць па адной задачы. Вызначце, хто з вас спачатку будзе “шэф-поварам”, а хто – “поварам”. Вучань – “повар” рашае задачу, вучань – “шэф-повар” праводзіць праверку і выстаўляе бонусы. За правільнае рашэнне ўсёй задачы вы атрымаеце 8 бонусаў. Затым вы мяняецеся ролямі.

Задача 1

Даўжыня прамавугольніка 8 см, а шырыня – у 2 разы меншая. Знайдзі перыметр прамавугольніка.

Задача 2

Шырыня прамавугольніка 2 см, а даўжыня – у 3 разы большая. Знайдзі перыметр прамавугольніка.

**V. Адпачынак “Музычны”**

- Наперадзе нас чакаюць плоў і комплексны абед. *(Слайд 9).*

- Я запрашаю ўсіх правесці фізкультхвілінку “***Галоўны повар***”

- Ну, вось мы і адпачылі. Я прапаную ўсім на лістах самаацэнкі ў калонку “Адпачынак” паставіць па 1 бонусу.

**VІ. Плоў “Вылічальны” (**групавы)

- Некаторыя стравы цяжка выканаць, маючы толькі дзве рукі. Што рабіць? Дзе ж узяць яшчэ некалькі пар рук?

- Зараз мы будзем варыць плоў “Вылічальны” *(слайд 10),* над якім варажыць трэба камандай.

(Вучні разбіваюцца на 4 каманды і на хуткасць рашаюць прыклады, запісаныя на дошцы).

-За правільна выкананае заданне вы атрымаеце 6 бонусаў.

1) \_\_\_ : 8 = 6 2) \_\_\_ х 9 = 45

6 х \_\_\_= 24 36 : \_\_\_ = 4

32 : \_\_\_ = 4 \_\_\_ : 7 = 7

\_\_\_ х 5 = 45 \_\_\_ х 6 = 18

56 : \_\_ = 8 9 х \_\_\_ = 81

\_\_\_ х 9 = 9 \_\_\_ : 6 = 1

3) 28 : \_\_\_ = 4 4) \_\_\_ х 8 = 16

8 х \_\_\_ = 24 27 : \_\_\_ = 3

\_\_\_ : 9 = 8 \_\_\_ : 9 = 7

5 х \_\_\_ = 35 3 х \_\_\_ = 15

\_\_\_ : 8 = 1 \_\_\_ х 2 = 18

7 х \_\_\_ = 21 42 : \_\_\_ = 6

**VІІ. Абед “Матэматычны”** *(комплексны)*

- Наступае самы адказны момант нашага ўрока – абед “Матэматычны” *(слайд 11).* Той з вас, хто правільна выканае ўсе заданні, атрымае 9 бонусаў. Заданні для кожнага варыянта змешчаны на картках.

1 варыянт 2 варыянт

(2б.) 12 + 3 х 8 (2б.) 13 + 6 х 7

8 х 3 : 6 32 : 4 х 8

(3б.) 28 : Х = 4 (3б.) Х : 8 = 4

(4б.) Адна сямейная пара за пла- (4б.) У салат пакрышылі 5 морквін.

ціла 32 руб. за абед. Гэта ў 4 разы Гэта ў 3 разы менш, чым буракоў.

больш, чым за сняданак. Колькі Колькі буракоў пайшло на салат?

каштуе сняданак?

*(Навучэнцы выконваюць заданні і падымаюць рукі. Настаўнік правярае і ацэньвае іх працу. Вучні выстаўляюць бонусы на лістах самаацэнкі).*

**VIII. Сок “Выніковы”**

- Падлічыце агульную колькасць набраных бонусаў. *(Слайд 12*).

А зараз звярніце ўвагу на табліцу і даведайцеся, якую адзнаку вы атрымалі за працу на ўроку.

**ІХ. Дэсерт**

(На сталах у кожнага вучня знаходзіцца скрыначка з “дэсертам”.)

-Звярніцеся да сваіх самаадчуванняў.

-Дзякуй за ўрок. *(Слайд 13).*

Дадатак 1

**Ліст самаацэнкі**

|  |  |  |  |  |  |  |
| --- | --- | --- | --- | --- | --- | --- |
| Салат  “Размінка” | Бутэрброд “Таблічны” | Суп “Перыме-  трычны” | Адпачынак  “Музычны” | Плоў  “Вылічаль-  ны” | Абед “Матэма-  тычны” | Сок  “Выніко-  вы” |
|  |  |  |  |  |  |  |

І варыянт ІІ варыянт

7 х 8 32 : 8 6 х 9 24 : 3

5 х 9 49 : 7 5 х 8 45 : 5

6 х 3 50 : 5 7 х 2 40 : 4

Задача 1

Даўжыня прамавугольніка 8 см, а шырыня – у 2 разы меншая. Знайдзі перыметр прамавугольніка.

Задача 2

Шырыня прамавугольніка 2 см, а даўжыня – у 3 разы большая. Знайдзі перыметр прамавугольніка.

1 варыянт 2 варыянт

(2б.) 12 + 3 х 8 (2б.) 13 + 6 х 7

8 х 3 : 6 32 : 4 х 8

(3б.) 28 : Х = 4 (3б.) Х : 8 = 4

(4б.) Адна сямейная пара за пла- (4б.) У салат пакрышылі 5 морквін.

ціла 32 руб. за абед. Гэта ў 4 разы Гэта ў 3 разы менш, чым буракоў.

больш, чым за сняданак. Колькі Колькі буракоў пайшло на салат?

каштуе сняданак?